LA UNION - Nagsagaba ti bagsol iti kannigid a tiyan iti maysa a 47-anyos a mister bayat nga agawid koman iti pagdag-dagusan da iti Upper banks, Poro, San Fernando City, La Union.
Nabigbig iti biktima a ni Jimmy Buton, residente ti Barangay Imelda, Naguillan idinto a ti suspek ket managan Alladin Collado, 44, addaan ti asawa, ken tubo ti Bani, Pangasinan.
Maibasar iti report, agarop alas 7:45 idi rabii ket nag-iinom iti biktima ken suspek kadwa da iti dadduma pay a lallaki.
Ngem idi agawiden ti biktima kadwa na da Christopher Cayabyab ken Jesus Apilado, ket maipagarop a sinaed ida ti maysa met laeng a naka-inuman da a managan Elmer Lorenzo alyas Boyong.
Simmaruno a simmangpet ni Collado ket timpuar ti komosyon, agingga a binagsol ti suspek iti biktima.
Naiturong ti biktima iti pribado nga ospital ngem naiyakar met laeng iti ITRMC idinto a ti suspek ket natiliw babaen kadagiti brgy. tanod ken insuko da daytoy iti pulisiya.
Agtultuloy iti imbestigasyon dagiti kameng ti San Fernando City PNP tapno takwaten ti motibo iti napasamak a riribok ken pammagsol.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn